stanford-oval/wikipedia huggingface dataset:
Nitrofurantoiini
Vaikutusmekanismi ja käyttökohteet

Nitrofurantoiini on vaikutukseltaan bakteriostaattinen ja tehoaa erityisesti gramnegatiivisiin bakteereihin kuten Escherichia coli ja Enterococcus- ja Shigella-suvun lajit. Sen sijaan resistenttejä ovat Proteus-, Pseudomonas- ja Klebsiella-sukujen bakteerit. Aineelle herkille bakteereille muodostuu harvoin resistenttiyttä, mikä viittaa useaan eri vaikutusmekanismiin. Bakteerien nitroreduktaasit pelkistävät nitrofurantoiinin nitroryhmän ja muodostuva yhdiste on reaktiivinen ja estää muun muassa DNA:n ja RNA:n biosynteesiä sekä proteiinisynteesiä. Se voi vaikuttaa myös sitruunahappokiertoon. Tämä johtaa bakteerisolujen lisääntymisen estymiseen ja solujen kuolemaan. Ihmisen elimistössä muodostuu hapettuneita aineenvaihduntatuotteita, esimerkiksi syano- ja hydroksyylijohdannaisia, joilla voi myös olla vaikutusta.
Nitrofurantoiini imeytyy ruuansulatuskanavasta hyvin ja nopeasti. Makrokiteinen nitrofurantoiini imeytyy hitaammin kuin mikrokiteiset valmisteet. Yhdiste tehoaa parhaiten virtsatietulehduksiin virtsan ollessa hieman hapanta. Nitrofurantoiinia käytetään pääasiassa virtsatieinfektioiden kuten virtsatientulehduksen ja virtsarakontulehduksen hoitoon. Nitrofurantoiini kuuluu WHO:n tärkeimpien lääkeaineiden listalle.
Haittavaikutukset

Tyypillisimpiä nitrofurantoiinin aiheuttamia haittavaikutuksia ovat tyypillisimmin huonovointisuus, vatsakipu ja ripulointi. Harvinaisempia ovat vaikutukset hermostossa, allergiset oireet ja maksavauriot. Nitrofurantoiinille tyypillinen sivuvaikutus on keuhkovaurion riski ja erityisesti lääkkeen pitkittynyt käyttö voi johtaa keuhkofibroosiin. Keuhkovaurion oireita ovat kuumeilu, yskiminen ja vaikeutunut hengitys.
Synteesi

Nitrofurantoiinia voidaan valmistaa usealla eri menetelmällä. Tällaisia ovat muun muassa 5-nitrofurfuraalin eli 5-nitro-2-furaldehydin ja 1-aminohydantoiinin tai nitrofurfuraalin diasetaatin ja aminohydantoiinisulfaatin väliset reaktiot. Muodostuva tuote puhdistetaan kiteyttämällä nitrometaanista ja näin saadaan lääkekäyttöön soveltuvaa makrokiteistä nitrofurantoiinia.
Aiheesta muualla

Human Metabolome Database (HMDB): Nitrofurantoin (englanniksi)
Kyoto Encyclopedia of Genes and Genomes (KEGG): Nitrofurantoin (englanniksi)
ChemBlink: Nitrofurantoin (englanniksi)
Noiduttu sydän

| Noiduttu sydän> Angel Heart |
| --- | --- |
 Alan Parker
Ohjaaja:  Alan Parker
Käsikirjoittaja:  Alkuperäinen William Hjortsberg Screenplay: Alan Parker
Tuottaja:  Elliott Kastner Alan Marshall
Säveltäjä:  Trevor Jones
Kuvaaja:  Michael Seresin
Leikkaaja:  Gerry Hambling
Pääosat:  Mickey Rourke  Robert De Niro Lisa Bonet Charlotte Rampling
Valmistustiedot
Valmistusmaa:  Yhdysvallat
Tuotantoyhtiö:  TriStar Pictures
Levittäjä:  TriStar Pictures Netflix
Ensi-ilta:  1987
Kesto:  113 minuuttia
Alkuperäiskieli:  englanti
Budjetti:  $17,000,000 (arvioitu)
Aiheesta muualla
IMDb 
Elonet
AllMovie
Infobox OKNimi-testi OK: 
Noiduttu sydän (Angel Heart) on Alan Parkerin vuonna 1987 käsikirjoittama ja ohjaama trilleri joka perustuu William Hjortsbergin romaaniin Falling Angel. Pääosia näyttelevät Mickey Rourke, Robert De Niro, Charlotte Rampling ja Lisa Bonet.
Elokuvassa Yhdys­valtojen pohjois­valtioista tullut etsivä törmää Syvän etelän New Orleansissa tutkittavaan tapaukseen, joka etenee painajais­unen oudolla logiikalla ja alkaa saada yhä kummal­lisempia ja maagisempia piirteitä voodoo-rituaaleineen ja saatanan­palvontoineen.
Rooleissa

| 0 | 1 | 2 |
| --- | --- | --- |
|  Mickey Rourke  | … |  Harry Angel   |
|  Robert De Niro  | … |  Louis Cyphre   |
|  Lisa Bonet  | … |  Epiphany Proudfoot   |
|  Charlotte Rampling  | … |  Margaret Krusemark   |
|  Stocker Fontelieu  | … |  Ethan Krusemark   |
|  Brownie McGhee  | … |  Toots Sweet   |
|  Michael Higgins  | … |  Albert Fowler   |
|  Elizabeth Whitcraft  | … |  Connie   |
|  Eliott Keener  | … |  Sterne   |
|  Charles Gordone  | … |  Spider Simpson   |
|  Dann Florek  | … |  Herman Winesap   |
|  Kathleen Wilhoite  | … |  hoitaja   |
|  George Buck  | … |  Izzy   |
Arvioita

Helsingin Sanomien Petri Immonen kirjoitti Noidutun sydämen olevan Alan Parkerin siihen asti paras ohjaustyö, oman lajityyppinsä pieni klassikko. Hänestä tarina on erittäin synkkä muttei sorru kauhuelokuvien helmasyntiin, lapsellisuuteen. Video-oppaassa vuodelta 1994 Kari Salminen kutsuu Noiduttua sydäntä katsojan odotuksilla leikitteleväksi fantasiatrilleriksi ja antaa sille neljä tähteä viidestä, mikä vastaa sanallista arviota ”erinomainen”.
Nokia 8110

| Nokia 8110 |
| --- | --- |

Käyttöverkot:  GSM 900
Mitat:  141 × 48 × 25
Paino:  152
Värien lukumäärä:  1
Muisti:  125 nimeä puhelinluettelossa
Kamera:  ei
Radio:  ei
Musiikkisoitin:  ei
Valmiusaika:  30–70 h
Puheaika:  1–2 h
Infobox OKNimi-testi OK: 
Nokia 8110 on Nokian mustavalkonäytöllä varustettu vuonna 1996 julkaistu matkapuhelin.
Liukukannella varustetun puhelimen muotoilusta oli päävastuussa Nokian silloinen muotoilujohtaja Frank Nuovo. Kaarevan muotonsa ja keltaisen värivaihtoehtonsa takia puhelin sai pian lempinimen ”banaanipuhelin”.
Puhelin oli näkyvästi esillä elokuvassa Matrix.
USS Noble (APA-218)

| USS Noble |
| --- | --- |


Aluksen vaiheet
Rakentaja:  Permanente Metals Corporation, Richmond, Kalifornia
Kölinlasku:  20. heinäkuuta 1944
Laskettu vesille:  18. lokakuuta 1944
Palveluskäyttöön:  27. marraskuuta 1944
Poistui palveluskäytöstä:  1. marraskuuta 1964
Loppuvaihe:  romutettu 1987
Tekniset tiedot
Uppouma:  15 075 t (kuormattu)
Pituus:  139 m
Leveys:  19 m
Syväys:  7,3 m
Koneteho:  8 500 shp
Nopeus:  17,7 solmua
Miehistöä:  56 upseeria ja 480 miehistönjäsentä
Aseistus
Aseistus:  1 × 5" tykki 1 × 40 mm neliputkinen ilmatorjuntatykki 4 × 40 mm kaksiputkista ilmatorjuntatykkiä 10 × 20 mm Oerlikon -ilmatorjuntatykkiä
USS Noble (runkonumero APA-218) oli Yhdysvaltain laivaston vuonna 1953 vesillelaskettu Haskell-luokan joukkojenkuljetusalus (engl. Attack transport, APA).
Valmistus

Marine Commission tilasi VC2-S-AP5-aluksen Permanente Metal Corporationilta Richmondista Kaliforniasta, missä köli laskettiin 20. heinäkuuta 1944 MCV:n runkonumerolla 566. Alus viimeisteltiin Kaiser Shipyardilla Richmondissa, jossa se laskettiin vesille 18. lokakuuta kumminaan Maxine C. Jones. Laivasto lunasti aluksen 27. marraskuuta ottaen sen palvelukseen vielä samana päivänä ensimmäisenä päällikkönään Solomon S. Isquith.
Palvelus

Tammikuussa 1945 alus lähti Okinawan maihinnousuun. Sotatoimien päättyessä alus avusti sotavankien kuljetuksissa Koreasta Filippiineille. Alus osallistui myös operaatio Magic Carpetiin kuljettaen kotitutettavia Tyyneltä mereltä Yhdysvaltoihin.
Alus kuului vuosina 1946-1949 Atlantin laivastoon kotisatamanaan Norfolkin laivastotukikohta Virginiassa. Alus palasi San Diegoon 13. syyskuuta 1949, josta se siirtyi Mare Islandin laivastontelakalle huollettavaksi Korean sodan alkaessa kesäkuussa 1950. Elokuussa alus lähti Koreaan osallistuakseen syyskuussa Inchonin maihinnousuun, minkä jälkeen alus kuljetti Yhdysvaltain ja sen liittolaisten joukkoja Koreaan ja Koreasta. Heinäkuussa 1953 alus osallistui operaatio Big Switchiin kuljettaen sotavankeja Koje Dosta Inchoniin aseleposopimuksen mukaisesti.
Vapauduttuaan sotatoimista alus oli koulutustehtävissä Tyynenmeren sekä itä- että länsi osissa. Vuonna 1955 alus evakuoi kiinalaisia Tachenista Formosalle.
Kuuban kriisin alkaessa 27. lokakuuta 1962 alukselle siirrettiin 1 400 merijalkaväen sotilasta varusteineen, minkä jälkeen se lähti Karibialle yhdessä Tyynenmeren laivaston maihinnousuosaston kanssa. Alus palasi San Diegoon joulukuussa ja oli purjehduksella Tyynenmeren länsiosissa maaliskuussa 1963 yhdessä 7. laivaston maihinnousuosien kanssa.
Alus palasi San Diegoon joulukuussa 1963, missä se oli valmius- ja koulutustehtävissä. Alus poistettiin palveluksesta 1. heinäkuuta 1964, minkä jälkeen se siirrettiin Mare Islandin laivastontelakalle valmisteltavaksi siirtoon Espanjalle osana MAP-ohjelmaa.
Espanjan laivasto

Alus luovutettiin Espanjalle 19. joulukuuta San Franciscossa. Espanjan laivasto otti aluksen palvelukseen nimellä Aragón (TA11). Alus poistettiin alusrekisteristä 1. tammikuuta 1982 ja se myytiin romutettavaksi 1987.
No Heavy Petting

| No Heavy Petting UFO |
| --- | --- | --- |

Studioalbumin tiedot
 Julkaistu: toukokuussa 1976
 Tuottaja(t): Leo Lyons
 Tyylilaji: hard rock
 Kesto: 35.16
 Levy-yhtiö: Chrysalis Records
Listasijoitukset
  169. (1976)   38. (2 viikkoa, toukokuu 1976)
UFO muut studioalbumit
| Force It 1975 | No Heavy Petting 1976 | Lights Out 1977 |
No Heavy Petting on brittiläisen hard rock-yhtye UFOn viides studioalbumi, joka julkaistiin vuonna 1976. Albumi julkaistiin uudelleen vuonna 2007 bonuskappaleiden kera. Albumi on yhtyeen ainoa, jolla soittaa kosketinsoittaja Danny Peyronel.
No Heavy Petting ei menestynyt listoilla edeltäjänsä, Force Itin tavoin; esimerkiksi Billboard 200 -albumilistalla se ylsi sijalle 167 (Force It ylsi Billboard 200 -albumilistalla sijalle 76), eikä se noussut lainkaan listoille Isossa-Britanniassa. Sen sijaan Ruotsissa albumi nousi listan sijalle 38. Huolimatta selvästi Force Ittiä heikommasta menestyksestä Billboard 200 -albumilistalla, se sai julkaisuaikanaan erittäin hyvän vastaanoton, ja osa yhtyeen faneista piti albumia edeltäjäänsä parempana.
Sisältö

A-puoli
Natural Thing – 4.01 (säv. Michael Schenker, Phil Mogg, Pete Way)
I’m a Loser – 3.55 (säv. Schenker, Mogg)
Can You Roll Her – 2.58 (säv. Danny Peyronel, Mogg, Andy Parker)
Belladonna – 4.32 (säv. Schenker, Mogg)
Reasons Love – 3.17 (säv. Schenker, Mogg)
B-puoli
Highway Lady – 3.49 (säv. Peyronel)
On With the Action – 5.03 (säv. Schenker, Mogg, Peyronel)
A Fool in Love – 2.50 (säv. Frankie Miller, Andy Fraser)
Martian Landscape – 5.11 (säv. Peyronell, Mogg, Parker)
Vuoden 2007 uudelleenjulkaisun bonuskappaleet
All or Nothing – 3.30
French Kisses – 3.07
Have You Seen Me Lately Joan – 4.00 (säv. Miller)
Do It If You Can – 3.17
All the Strings – 5.58
Kokoonpano

Phil Mogg – laulu
Michael Schenker – kitara
Danny Peyronel – kosketinsoittimet, laulu
Pete Way – bassokitara
Andy Parker – rummut
Arvostelut

Allmusic:
Nolostuminen

Nolostuminen on kielteinen tunne, joka syntyy, kun ihminen tajuaa yhtäkkiä antavansa itsestään epätoivotun vaikutelman todellisille tai kuvitelluille havaitsijoille. Nolostumiseen liittyy säikähdys, kiusallisuus, häpeä ja mielipaha. Nolostunut ihminen tuntee itsensä huomiota herättäväksi ja kömpelöksi, hän säälittelee tilannettaan, ja hän kauhistuu ja tuntee nöyryytystä oletetusti saamistaan arvostelmista.
Ihminen voi nolostua vain, jos hän välittää siitä, mitä muut ajattelevat hänestä. Nolostuminen iskee nopeasti ja vastustamattomasti, mutta se kestää vain lyhyen ajan ja on lievempää kuin häpeä. Tyypillisiä nolostumisen aiheuttavia tilanteita ovat housujen repeäminen, juoman läikyttäminen tai keskustelukumppanin nimen unohtaminen. Myös kepposten uhrit voivat nolostua.
Nolostuessaan ihminen saattaa punastua, katsoa sivuun, kumartaa, virnistää vienosti, nostaa kätensä kasvoilleen, elehtiä käsillään tai änkyttää. Nolostunut ihminen tuntee yleensä teeskentelemätöntä katumusta sekä halua miellyttää, auttaa ja korjata aiheuttamansa vahingon. Tämän vuoksi toiset ihmiset yleensä suhtautuvat nolostumiseen myönteisesti ja saattavat lohduttaa noloa ihmistä. Nolostuminen suojaakin ihmistä kielteisiltä reaktioilta tekemiinsä virheisiin ja pysäyttää väärin tekemisen.
Nolostuminen kuuluu ihmisyksilön kehityksessä varhaisimmin ilmeneviin sosiaalisiin tunteisiin, jotka syntyvät yleensä 18 kuukauden jälkeen. Aikuisten tavoin lapset oppivat nolostumaan vasta noin 10-vuotiaina, kun heidän aivonsa ovat riittävän kehittyneet ymmärtämään, mitä toiset ihmiset heistä ajattelevat.
Luettelo pikkuplaneetoista: 27001–28000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen 27001:stä ja päättyen 28000:een. Kokonaisen luettelon löytää katsomalla Luettelo pikkuplaneetoista.
Luettelo pikkuplaneetoista: 291001–292000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
291001:stä ja päättyen 292000:een.
Kokonaisen luettelon löytää katsomalla Luettelo pikkuplaneetoista.
Nokoset

Nokoset ovat lyhyet päiväunet. Nokosilla voidaan korvata lyhyeksi jääneet yöunet ja välttää univaje, tai ne voivat olla osa ihmisen normaalia unirytmiä. Joissain kulttuureissa, kuten Japanissa ja Kiinassa, nokosten ottaminen aina tilaisuuden tullen on melko yleistä. Espanjalaiset ovat perinteisesti vetäytyneet pitkille nokosille eli siestalle iltapäivisin.
Sopivan mittaisten nokosten on todettu vähentävän väsymystä, parantavan kognitiivisia suorituksia sekä vakauttavan tunne-elämää. Jo kuuden minuutin nokosten on osoitettu auttavan muistamaan juuri opitut asiat paremmin. Nokosten ihannepituutena pidetään 10:stä 20–30:een minuuttia. Hiukan sitä pidemmät nokoset aiheuttavat sen, että aivojen aineenvaihdunta hidastuu ja herättyä on tokkurainen olo usein jopa puolen tunnin ajan. Jo vähintään tunnin pituisten nokosten avulla voi päästä syvään uneen, jonka jälkeen suorituskyky on yhtä hyvä kuin aamulla. 90 minuutin nokosista voi herätä REM-univaiheen aikana kuten aamullakin.
Nokosten suositeltu ajankohta on iltapäivällä kello 15 aikoihin, joka on useimmille päivän keskikohta. Tällöin ihmisen biologinen kello avaa uni-ikkunan, ja hänen on helppo nukahtaa. Liian myöhään pidetyt pitkät nokoset voivat vaikeuttaa nukahtamista yöksi.
Aiheesta muualla

Kuvia tai muita tiedostoja aiheesta Nokoset Wikimedia Commonsissa
Franco Nones

| Mitalit | Mitalit | Mitalit |  |
| --- | --- | --- | --- |
|  Franco Nones kuvattuna postimerkissä. |  Franco Nones kuvattuna postimerkissä. |  Franco Nones kuvattuna postimerkissä. |  |
Maa:   Italia
Miesten maastohiihto
|  Olympialaiset  |  Olympialaiset  |  Olympialaiset  |  |
|  Kultaa | Grenoble 1968 | 30 km |  |
| MM-kilpailut  | MM-kilpailut  | MM-kilpailut  |  |
|  Pronssia | Oslo 1966 | 4×10 km viesti |  |
Franco Nones (s. 1. helmikuuta 1941) on italialainen maastohiihdon olympiavoittaja.
Hiihdon MM-kilpailuissa 1966 Oslossa Nones oli mukana Italian viestipronssia saavuttaneessa joukkueessa ja sijoittui 30 kilometrillä kuudenneksi.
Kaksi vuotta myöhemmin vuoden 1968 talviolympialaisissa Grenoblessa Nones voitti 30 kilometrin hiihdon olympiakultaa lähes 50 sekunnin erolla kakkoseksi sijoittuneeseen Norjan Odd Martinseniin. Tätä ennen talviolympiakisoissa oli hiihdetty kaikkiaan 35 hiihtokilpailua, ja Nones oli kautta aikain ensimmäinen ei-pohjoismaalainen tai ei-neuvostoliittolainen hiihtäjä, joka voitti talviolympialaisten maastohiihdossa mitalin.
Luettelo pikkuplaneetoista: 297001–298000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
297001:stä ja päättyen 298000:een.
Kokonaisen luettelon löytää katsomalla Luettelo pikkuplaneetoista.
Nonakris (Orkhomenia)

| Nonakris> Νώνακρις |
| --- | --- |
Valtio:  Kreikka
Paikkakunta:  ?, Arkadia, Peloponnesos
Historia
Tyyppi:  kaupunki
Kulttuuri:  antiikki
Alue:  Arkadia
Infobox OKVirheellinen NIMI-arvo: 
Nonakris (m.kreik. Νώνακρις, Nōnakris; lat. Nonacris) oli antiikin aikainen kaupunki Arkadiassa Kreikassa. Se sijaitsi Orkhomeniassa eli Orkhomenoksen poliksen alueella, mutta se tunnetaan vain kirjallisista lähteistä eikä sen tarkempaa sijaintia tunneta.
Nonakris muodosti yhdessä Dipoinan ja Kallian kanssa Arkadian tripoliin. Kaupungin väestö siirrettiin Megalopoliihin sen perustamisen yhteydessä vuonna 371 eaa. Muutoin kaupungin historiasta ei tiedetä mitään. Kaupungin asukkaasta käytettiin etnonyymejä Nōnakriatēs (Νωνακρίατης) ja Nōnakrieus (Νωνακριεύς).
Orkhomenian Nonakrista ei tule sekoittaa tunnetumpaan Nonakriihin Arkadian Feneatiissa.
Nobody’s Fools

| Nobody's Fools Slade |
| --- | --- | --- |

Studioalbumin tiedot
 Julkaistu: 1976
 Formaatti: LP, CD
 Tuottaja(t): Chas Chandler
 Tyylilaji: rock, pop
 Kesto: 57.23
 Levy-yhtiö:  Polydor Records    Warner Bros.
Listasijoitukset
  10. (viikko 9/1976)    14. (maaliskuu 1976)    14. (16. helmikuuta 1976)
Sladen muut julkaisut
| Slade in Flame 1974 | Nobody's Fools 1976 | Whatever Happened to Slade? 1977 |
Nobody's Fools on Sladen vuoden 1976 alkupuolella julkaistu studioalbumi. Se oli ensimmäinen Slade-albumi neljään vuoteen, joka ei yltänyt top-10:een Britanniassa (sijoitus 14.) ja samalla viimeinen listoille päässyt albumi seuraavaan neljään vuoteen.
Albumi tehtiin ensisijaisesti yhdysvaltalaista yleisöä silmällä pitäen. Nobody's Fools on samalla Sladen monipuolisin levy sisältäen vaikutteita aina reggae- ja gospelmusiikkia myöten, ja mukana on myös naispuolinen taustalaulaja.
Kappaleet

Kaikki kappaleet kirjoittaneet Noddy Holder ja Jim Lea.
A-puoli
Nobody's Fool – 4.40
Do The Dirty – 4.42
Let's Call It Quits – 3.30
Pack Up Your Troubles – 3.25
In for a Penny – 3.35
Get On Up – 3.26
B-puoli
L.A. Jinx – 3.59
Did Your Mama Ever Tell Ya – 3.06
Scratch My Back – 3.06
I'm a Talker – 3.18
All The World Is a Stage – 3.57
Kappaleet > Vuoden 2007 remasteroidun version bonuskappaleet

Thanks for the Memory (Wham Bam Thank You Mam) – 4.33
Raining in My Champagne – 4.12
Can You Just Imagine – 3.32
When the Chips Are Down – 4.15
Singlet

”In for a Penny” – sijoitus Britanniassa 11.
”Let's Call It Quits” – sijoitus Britanniassa 11.
”Nobody's Fool”
Kokoonpano

Noddy Holder – laulu, kitara
Jim Lea – bassokitara, kosketinsoittimet
Dave Hill – kitara
Don Powell – rummut
Nokia 6110

| Nokia 6110 |
| --- | --- |

Valmistaja:  Nokia
Julkaistu:  1997
Käyttöverkot:  GSM 900 MHz
Mitat:  130 × 47 × 28 mm
Paino:  137 g
Näyttö:  yksivärinen, 5-rivinen
Valmiusaika:  40–270 h akusta riippuen
Puheaika:  2–5 h akusta riippuen
Infobox OKNimi-testi OK: 
Nokia 6110 on Nokian valmistama GSM-verkon matkapuhelin. Nokia valmisti 6110-mallia vuosien 1997 ja 2001 välillä.
Suosittu 6110-malli oli 2110-mallin seuraaja. 6110-mallin uutuuksia olivat Snake-peli, erilaiset käyttöprofiilit (kokous, äänetön jne.) ja merkittävästi aiempia Nokia-malleja pidempi akunkesto.  Tämän lisäksi 6110 oli ensimmäinen puhelin, jossa oli infrapunaportti ja valikkoikonit. 6110 oli myös ensimmäinen GSM-puhelin, jossa käytettiin ARM-prosessoria.
Puhelinmallin muotoilusta oli päävastuussa Nokian tuolloinen muotoilujohtaja Frank Nuovo. Hänen mukaansa 6110-mallissa päästiin ensimmäistä kertaa parhaiten eri kokoisille käsille ja sormille soveltuvaan näppäimistöön. Sitä ei voitu kuitenkaan aivan sellaisenaan soveltaa myöhempiin malleihin, koska niistä olisi tullut liian samannäköisiä.
Nokia 6110-mallia ei pidä sekoittaa Nokia 6110 Navigator -puhelimeen, joka tuli markkinoille 2007.
Noita palaa elämään (elokuva)

| Noita palaa elämään |
| --- | --- |

Ohjaaja:  Roland af Hällström
Käsikirjoittaja:  Viljo Hela Kaarlo Nuorvala 
Perustuu:  Mika Waltarin näytelmään Noita palaa elämään
Tuottaja:  Mauno Mäkelä
Säveltäjä:  Tapio Ilomäki
Kuvaaja:  Esko Töyri
Leikkaaja:  Tapio Ilomäki Nils Holm
Pääosat:  Mirja Mane Hillevi Lagerstam Toivo Mäkelä Sakari Jurkka Aku Korhonen
Valmistustiedot
Valmistusmaa:  Suomi
Tuotantoyhtiö:  Fennada-Filmi
Ensi-ilta:  1952
Kesto:  80 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Noita palaa elämään on suomalainen kauhuelokuva vuodelta 1952. Sen on ohjannut Roland af Hällström ja tuottanut Mauno Mäkelä. Käsikirjoituksen ovat tehneet Kaarlo Nuorvala ja Hällström itse kirjailijanimellään Viljo Hela. Se pohjautuu Mika Waltarin samannimiseen näytelmään, joka sai ensi-iltansa vuonna 1946. Näytelmästä suunniteltiin elokuvaa jo vuonna 1950, jolloin ohjaajana olisi ollut Hannu Leminen ja miespääosassa Hannun roolissa Tauno Palo, mutta Birgitin osaan ei löydetty sopivaa näyttelijää. Elokuvan ensi-ilta oli 3. lokakuuta 1952 Helsingissä Rexissä ja Tuulensuussa.
Elokuvaa on pidetty yhtenä ensimmäisistä suomalaisista kauhuelokuvista Valkoisen peuran (1952) ja Linnaisten vihreän kamarin (1945) rinnalla. Sen alastomuuskohtaukset herättivät aikoinaan kohua, ja niiden ansiosta se myytiin sekä Yhdysvaltoihin että Länsi-Saksaan. Suomessa sensuuri leikkasi elokuvasta 14 metriä, ja siitä poistettiin muun muassa repliikki: ”Tahdon sulkea syliini nuoren lämpimän ruumiin - niityllä, kukkien luona alastomana, tulen lämmössä, veren lämmössä.”
Palkinnot

Noita palaa elämään sai kaksi Jussi-palkintoa: parhaasta kuvauksesta (Esko Töyri) ja parhaasta lavastuksesta (Lauri Elo).
Arviot

Nuori Mirja Mane sai osastaan sekä kiitosta että kritiikkiä: Panu Rajala on laskenut, että naiskriitikot yleensä kritisoivat häntä, mutta joidenkin mieskriitikoiden mielestä hänen suorituksensa ilmensi selvää lahjakkuutta.
Myöhemmät arviot elokuvasta ovat usein olleet kielteisiä. Sitä on luonnehdittu kömpelöksi ja jopa tahattoman koomiseksi. Ohjausta on pidetty epätasaisena. Rajalan mukaan elokuva ei löydä omaa tyyliään, ja kun se harhailee unen ja toden rajamailla, se ei ole kovin uskottava. Toisaalta se on yksi harvoja kotimaisia kauhuelokuvia ja siten kuriositeettina kiehtova.
Näyttelijät

| 0 | 1 | 2 |
| --- | --- | --- |
|  Mirja Mane  | … |  Birgit Suomaa    |
|  Toivo Mäkelä  | … |  Hannu    |
|  Hillevi Lagerstam  | … |  Greta    |
|  Sakari Jurkka  | … |  Veikko Hallberg    |
|  Aku Korhonen  | … |  paroni Hallberg, kartanonomistaja    |
|  Helge Herala  | … |  Kauko    |
|  Rakel Laakso  | … |  emännöitsijä    |
|  Elna Hellman  | … |  Sauna-Maija    |
|  Elsa Turakainen  | … |  Leena    |
|  Elli Ylimaa  | … |  Saara    |
|  Einari Ketola  | … |  Janne    |
|  Jalmari Parikka  | … |  Henrik    |
|  Mauri Jaakkola  | … |  kappalainen    |
|  Leo Jokela  | … |  renki    |
Nokihaikara

| Nokihaikara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Zebrilus
Laji::  undulatus
Kaksiosainen nimi
 Zebrilus undulatus  (Gmelin, 1789) 
Katso myös
   Nokihaikara Wikispeciesissä   Nokihaikara Commonsissa 
Infobox OKNimi-testi OKIUCN-testi OK: 
Nokihaikara (Zebrilus undulatus) on haikaroihin kuuluva lintulaji. Lajia tavataan Etelä-Amerikasta.
Koko ja ulkonäkö

Nokihaikara on haikaraksi pieni ja voi kasvaa 28–33 cm pitkäksi. Ruumiinrakenteeltaan laji on tukevahko. Nokka on pitkä. Nokihaikaran päälaki ja töyhtö ovat mustat. Linnun pää ja kaula ovat tumman harmahtavan ruskeat, ja niissä on vaaleampaa suomukuviointia. Vatsa on vaaleanruskea, ja siinä on mustien juovien muodostamaa kuviointia.
Levinneisyys ja elintavat

Nokihaikaran levinneisyysalue ulottuu Kolumbiasta Brasilian keskiosiin ja Boliviaan. Lajin elinympäristöä ovat suot ja jokivarsien ainavihannat kosteat metsät. Nokihaikara liikkuu useimmiten yksin, ja sen ravintoa ovat kalat ja lentävät hyönteiset.
Nollaideaali

Renkaan nollaideaali on joukko  \{0\} (eli  \{0_{R}\}), missä  0 on kyseisen renkaan nolla-alkio (neutraalialkio yhteenlaskun suhteen). Se on aina ideaali.
Kirjallisuutta

Häsä, Jokke & Rämö, Johanna: Johdatus abstraktiin algebraan.  Helsinki:  Gaudeamus, 2015.  ISBN 978-952-495-361-0
NMR

NMR (lyhenne sanoista nuclear magnetic resonance) eli ydinmagneettinen resonanssi on ilmiö, jossa voimakkaassa magneettikentässä oleva atomiydin absorboi energiaa radiotaajuisesta sähkömagneettisesta kentästä. Felix Bloch ja Edward Purcell selittivät NMR-ilmiön toisistaan riippumatta vuonna 1946 ja he saivat aiheesta jaetun Nobelin-palkinnon vuonna 1952.